Karl Ove Knausgård

Karl Ove Knausgård [ˈkɑːɭ ˈuːvə ˈknæʉsˌgɔːɾ] (s. 6. joulukuuta 1968 Oslo) on norjalainen kirjailija.

Norjassa palkittu kirjailija on ollut ehdokkaana Pohjoismaiden neuvoston kirjallisuuspalkinnon saajaksi kahdesti, 2005 ja 2010. Knausgårdin esikoisteos Ute av verden herätti suurta huomiota ja sai norjalaisten kriitikoiden palkinnon Kritikerprisenin. Hänen toinen teoksensa En tid for alt oli ehdokkaana Pohjoismaiden neuvoston kirjallisuuspalkinnon saajaksi.Helle Therese Kongsrud, Kari Hesthamar: Knausgaard til NRK: Nå skal jeg nyte tanken på at jeg ikke er forfatter mer. NRK. Viitattu 30.6.2012. 

Knausgårdilla on neljä lasta ruotsalaisen kirjailijan Linda Boström Knausgårdin kanssa. He avioituivat vuonna 2007, mutta Boström kertoi 25.11.2016 julkaistussa Dagens Nyheter -lehden haastattelussa parin eroavan. Teostaan Taisteluni varten Knausgård loi romaanihenkilön Linda Boström Knausgårdin pohjalta, ja käsittelee parin suhdetta teoksessaan autofiktiivisesti. Knausgård asuu Lontoossa kolmannen vaimonsa kanssa. 

Taisteluni-sarja
Knausgård on kirjoittanut kuusiosaisen, kolmetuhatsivuisen omaelämäkerrallisen romaanisarjan Taisteluni, jonka neljäs ja viides osa ilmestyivät norjaksi keväällä 2010 ja viimeinen osa vuonna 2011. Sarjan yhteydessä häntä on verrattu muun muassa Kalle Päätaloon. Knausgård kuvaa teoksissaan yksityiskohtaisesti arkielämää, mutta hänen tyylinsä on norjalaiskirjallisuudelle ominaisesti esseististä ja hän sijoittaa arjen tapahtumien keskelle mietelmiä ajan, muistin ja olemassaolon luonteesta. Knausgårdin suku on harkinnut kunnianloukkaussyytteen nostamista Knausgårdia ja hänen kustantajaansa Oktoberia vastaan.Rossi, Oscar: Norjalaiskirjailija urakoi kuin Päätalo. Helsingin Sanomat 28.3.2010, s. C 2. Sarjan ensimmäinen osa voitti vuonna 2009 norjalaisen Brage-palkinnon. Teos oli ehdolla myös Pohjoismaiden neuvoston kirjallisuuspalkinnon saajaksi vuonna 2010.

Knausgårdin setä, Bjørge Knausgård pyrki estämään sarjan ensimmäisen osan ilmestymisen, sillä se loukkasi hänen mukaansa perheen oikeutta yksityisyyteen. Setänsä mukaan kirjan ensimmäinen osa, joka käsitteli Knausgårdin isän kuolemaa, väärenteli kuolemaa ympäröiviä vaiheita. Lisäksi setänsä syytti Knausgårdia ja kustannusyhtiötään ahneudesta. Knausgård käsittelee sarjan ensimmäisten osien julkaisuun liittyviä tunteitaan ja setänsä syytöksistä seurannutta ahdistusta kuudennen osan alussa. 

Knausgård herätti Norjassa paheksuntaa verratessaan romaanisarjansa päätösosassa Utøyan joukkosurman Norjassa herättämiä tunteita Saksan 1930-luvun tuntemuksiin. Osassa on Adolf Hitleriä koskeva essee, jossa Knausgård yrittää ymmärtää silloisen Saksan tapahtumia. Oscar Rossin mukaan hän ei arvota tapahtumia vaan vertaa massapsykologista tunnetta ja tarvetta. Knausgård on itse luonnehtinut päätösosaa ”kirjalliseksi itsemurhaksi”. Hän on myös ilmoittanut, ettei ole enää ”kirjailija”, mikä on Norjassa tulkittu niin, ettei hän enää kirjoita.

Suomessa Taisteluni: Ensimmäinen kirja julkaistiin syksyllä 2011Oscar Rossi: Verilöylystä toipuva Norja suuttui romaanille. Helsingin Sanomat, 1.12.2011, s. C 2. ja seuraavat osat sen jälkeen vuoden välein. Kuudes osa ilmestyi keväällä 2016. Teokset on suomentanut Katriina Huttunen.

Taisteluni-kirjojen Pohjoismaissa nostattamaa hälyä ei ole ymmärretty Yhdysvalloissa, mitä norjalaistaustainen kirjailija Siri Hustvedt on selittänyt sillä, että Norjassa koetaan kirjassa esitetyn kaltaisista asioista kirjoittaminen häpeällisenä. Myös kirjan otsikko, jonka katsotaan viittaavan Hitlerin teokseen Taisteluni on Yhdysvalloissa hyväksytty, ja ensimmäinen osa ilmestyi nimellä My Struggle.Kuiskaaja: Mistä kaikesta Norjassa vaietaan. Helsingin Sanomat 30.6.2012, s. C 3. Britanniassa sarjan avausosa julkaistiin nimellä A Death in the Family,Tim Martin: Hay Festival: Karl Ove Knausgard on A Death in the Family. The Telegraph 1.2.2012. Viitattu 30.6.2012.  ja Saksassa nimenä on Sterben.Urban-Halle, Peter: Sein Kampf. Dradio.de 30.3.2011. Viitattu 30.6.2012. 

 Teokset
Norjaksi
 Ute av verden, romaani, 1998
 En tid for alt, romaani, 2004
 Min kamp 1–3, romaanisarja, 2009
 Min kamp 4–5, romaanisarja, 2010
 Min kamp 6, romaanisarja, 2011
 Alt, som er i himmelen  (Thomas Wågeströmin kanssa) – valokuvakirja, 2012
 Sjelens Amerika, esseitä, 2013)
 Nakken, Thomas Wågeströmin kanssa, kuvateos, 2014
 Hjemme/Borte Fredrik Ekelundin kanssa, kirjeitä, 2014
 Om høsten, romaani, 2015
 Om vinteren, romaani, 2015
 Om våren, romaani, 2016
 Om sommeren, romaani,  2016
 Så mye lengsel på så liten flate, essee, 2017
 I kyklopenes land, esseitä, 2018
 Fuglene under himmelen, novelleja, 2019
 Morgenstjernen, romaani, 2020
 Skogen og elva. Om Anselm Kiefer og kunsten hans, essee, 2021

Suomennetut teokset















 Lähteet 

Kirjallisuutta


Aiheesta muualla



Luokka:Norjalaiset kirjailijat
Luokka:Vuonna 1968 syntyneet
Luokka:Elävät henkilöt